CELEX: 22022D1086
Language: lv
Date: 2022-02-04 00:00:00
Title: EEZ apvienotās komitejas lēmums Nr. 38/2022 (2022. gada 4. februāris), ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2022/1086]

30.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 175/63
               
            
         EEZ APVIENOTĀS KOMITEJAS LĒMUMS Nr. 38/2022
         (2022. gada 4. februāris),
         ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2022/1086]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Komisijas Deleģētā regula (ES) 2021/715 (2021. gada 20. janvāris), ar kuru Eiropas Parlamenta un Padomes Regulu (ES) 2018/848 groza attiecībā uz operatoru grupām piemērojamajām prasībām (1).
                  
               
                     (2)
                  
                  
                     EEZ līgumā ir jāiekļauj Komisijas Deleģētā regula (ES) 2021/1189 (2021. gada 7. maijs), ar ko Eiropas Parlamenta un Padomes Regulu (ES) 2018/848 papildina attiecībā uz konkrētu ģinšu vai sugu augu reproduktīvā materiāla no bioloģiska heterogēna materiāla ražošanu un tirdzniecību (2).
                  
               
                     (3)
                  
                  
                     EEZ līgumā ir jāiekļauj Komisijas Īstenošanas regula (ES) 2021/279 (2021. gada 22. februāris), ar kuru nosaka detalizētus Eiropas Parlamenta un Padomes Regulas (ES) 2018/848 īstenošanas noteikumus par kontrolēm un citiem pasākumiem, kas nodrošina izsekojamību un atbilstību bioloģiskajā ražošanā un bioloģisko produktu marķēšanā (3).
                  
               
                     (4)
                  
                  
                     EEZ līgumā ir jāiekļauj Komisijas Īstenošanas regula (ES) 2021/1165 (2021. gada 15. jūlijs), ar ko atļauj bioloģiskajā ražošanā izmantot noteiktus produktus un vielas un izveido to sarakstus (4).
                  
               
                     (5)
                  
                  
                     Ar Īstenošanas regulu (ES) 2021/1165 atceļ Komisijas Regulu (EK) Nr. 889/2008 (5), izņemot VII un XI pielikumu, kurus turpina piemērot līdz 2023. gada 31. decembrim. Regula (EK) Nr. 889/2008 ir iekļauta EEZ līgumā un tādējādi saskaņā ar EEZ līgumu tā ir jāatceļ, izņemot VII un XI pielikumu, kurus turpina piemērot līdz 2023. gada 31. decembrim.
                  
               
                     (6)
                  
                  
                     Šis lēmums attiecas uz tiesību aktiem par pārtiku. Tiesību akti pārtikas produktu jomā neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma II pielikuma XII nodaļas ievadā. Tāpēc šis lēmums nav piemērojams Lihtenšteinai.
                  
               
                     (7)
                  
                  
                     Tādēļ būtu attiecīgi jāgroza EEZ līguma II pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma II pielikuma XII nodaļu groza šādi:
            
                        1)
                     
                     
                        nodaļas 54.b punktam (Eiropas Parlamenta un Padomes Regula (ES) 2018/848) pievieno šādu ievilkumu:
                        
                                    “—
                                 
                                 
                                    
                                       32021 R 0715: Komisijas 2021. gada 20. janvāra Deleģēto regulu (ES) 2021/715 (OV L 151, 3.5.2021., 1. lpp.).”;
                                 
                              
                  
                        2)
                     
                     
                        aiz nodaļas 54.bh punkta (Komisijas Īstenošanas regula (ES) 2021/1378) iekļauj šādus punktus:
                        
                                    “54.bi
                                 
                                 
                                    
                                       32021 R 1189: Komisijas Deleģētā regula (ES) 2021/1189 (2021. gada 7. maijs), ar ko Eiropas Parlamenta un Padomes Regulu (ES) 2018/848 papildina attiecībā uz konkrētu ģinšu vai sugu augu reproduktīvā materiāla no bioloģiska heterogēna materiāla ražošanu un tirdzniecību (OV L 258, 20.7.2021., 18. lpp.).
                                 
                              
                                    54.bj
                                 
                                 
                                    
                                       32021 R 0279: Komisijas Īstenošanas regula (ES) 2021/279 (2021. gada 22. februāris), ar kuru nosaka detalizētus Eiropas Parlamenta un Padomes Regulas (ES) 2018/848 īstenošanas noteikumus par kontrolēm un citiem pasākumiem, kas nodrošina izsekojamību un atbilstību bioloģiskajā ražošanā un bioloģisko produktu marķēšanā (OV L 62, 23.2.2021., 6. lpp.).
                                 
                              
                                    54.bk
                                 
                                 
                                    
                                       32021 R 1165: Komisijas Īstenošanas regula (ES) 2021/1165 (2021. gada 15. jūlijs), ar ko atļauj bioloģiskajā ražošanā izmantot noteiktus produktus un vielas un izveido to sarakstus (OV L 253, 16.7.2021., 13. lpp.).”;
                                 
                              
                  
                        3)
                     
                     
                        nodaļas 54.ba punkta (Komisijas Regula (EK) Nr. 889/2008) tekstu svītro. Regulas (EK) Nr. 889/2008 VII un XI pielikumu turpina piemērot līdz 2023. gada 31. decembrim.
                     
                  
         
            2. pants
            Deleģēto regulu (ES) 2021/715 un (ES) 2021/1189 un Īstenošanas regulu (ES) 2021/279 un (ES) 2021/1165 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2022. gada 5. februārī, ja ir iesniegti visi paziņojumi saskaņā ar EEZ līguma 103. panta 1. punktu (*), vai dienā, kad stājas spēkā EEZ Apvienotās komitejas 2022. gada 4. februāra Lēmums Nr. 31/2022 (6), atkarībā no tā, kurš no šiem datumiem ir vēlāk.
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2022. gada 4. februārī
            
               
                  EEZ Apvienotās komitejas vārdā –
               
               
                  priekšsēdētājs
               
               Nicolas VON LINGEN
            
         
         
            (1)  OV L 151, 3.5.2021., 1. lpp.
         
         
            (2)  OV L 258, 20.7.2021., 18. lpp..
         
            (3)  OV L 62, 23.2.2021., 6. lpp.
         
         
            (4)  OV L 253, 16.7.2021., 13. lpp.
         
         
            (5)  OV L 250, 18.9.2008., 1. lpp.
         
         
            (*)  Konstitucionālās prasības nav norādītas.
         
            (6)  Skatīt šā Oficiālā Vēstneša 49. lpp.